rejauldu/bengali-wikipedia huggingface dataset:
প্যাসকেল ল্যামি (; জন্ম: ৮ এপ্রিল, ১৯৪৭) বিশ্ব বাণিজ্য সংস্থার বর্তমান মহাপরিচালক, ফরাসী রাজনৈতিক উপদেষ্টা ও ব্যবসায়ী। এছাড়াও তিনি সাবেক ইউরোপীয় বাণিজ্য কমিশনার । প্যারিসভিত্তিক বুদ্ধি-বৃত্তির চর্চার কেন্দ্রস্থল হিসেবে পরিচিত নটের ইউরোপ নামীয় প্রতিষ্ঠানের অবৈতনিক সভাপতি হিসেবেও তিনি দায়িত্ব পালন করছেন।  ১৩ মে, ২০০৫ তারিখে ল্যামি প্রথম বারের মতো বিশ্ববাণিজ্য সংস্থার মহাপরিচালক হিসেবে নির্বাচিত হন। এরপর ১ সেপ্টেম্বর, ২০০৫ তারিখে চার বছর মেয়াদকালের জন্যে সংস্থার দায়িত্বভার গ্রহণ করেন। পুনরায় ৩০ এপ্রিল, ২০০৯ তারিখে বিশ্ব বাণিজ্য সংস্থার সাধারণ সভায় দ্বিতীয় মেয়াদে এ দায়িত্ব পালন করে আসছেন যা ১ সেপ্টেম্বর, ২০০৯ তারিখ থেকে কার্যকর। মহাসচিবের পাশাপাশি তিনি সংস্থার বাণিজ্য আলোচনা সম্পর্কিত কমিটিতে সভাপতিরও দায়িত্ব পালন করছেন।   প্রারম্ভিক জীবন  প্যারিসের উপকণ্ঠে হটস-ডি-সেইনের লেভালোয়েস-প্যারেট এলাকায় জন্মগ্রহণ করেন। সায়েন্সেস পো প্যারিস থেকে অর্থনীতিতে স্নাতক ডিগ্রী অর্জন করেন। এছাড়াও, ওয়ারউইক বিশ্ববিদ্যালয় থেকেও সম্মানসূচক স্নাতক ডিগ্রী লাভ করেন।honorary_degrees_for_pensions_campaigner__world_trade_director__theatre_critic1 এরপর সরকারি চাকুরীতে যোগ দেন। অর্থ ও বাণিজ্য মন্ত্রী জ্যাকুয়েস ডেলর্স এবং প্রধানমন্ত্রী পিয়েরে মোরয়ের অধীনে পরামর্শকের দায়িত্ব পালন করেন। ১৯৬৯ সাল থেকে তিনি ফ্রান্সের সোশ্যালিস্ট পার্টির সদস্য হিসেবে রয়েছেন।  ঢাকা বিশ্ববিদ্যালয়http://www.banglanews24.com/English/detailsnews.php?nssl=e774f82167847c35a60e178a4861f7ac&nttl=2012033137437&toppos=6 ও এডিনবরা বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেছেন প্যাসকেল ল্যামি।  জেনেভিভ ল্যামি নাম্নী এক রমণীর পাণিগ্রহণ করেন। তাদের সংসারে তিন পুত্র সন্তান রয়েছেন। দৌড় ও সাইকেল চালনা তার প্রধান শখের বিষয়।Commissioner Pascal Lamy, Europa (web portal)   ইউরোপীয় কমিশনার  ১৯৮৪ সালে ডিলর্স ইউরোপীয় কমিশনের সভাপতি নিযুক্ত হলে প্যাসক্যাল ল্যামিকে শেফ দ্যো ক্যাবিনে নিযুক্ত করা হয়। এ পদে তিনি ডিলর্সের মেয়াদকালীন ১৯৯৪ সাল পর্যন্ত ছিলেন। এ সময়ে তিনি সরকারী চাকুরীজীবিদের উপর বিভিন্ন আদেশ প্রদান করে সবাইকে ব্যতিব্যস্ত রাখতেন। তখন তাকে লোহার রড হিসেবে দেখা যেতো। কেউ তাকে পাশ কাটিয়ে কিংবা তার কাজে হস্তক্ষেপ করতে পারতো না।Eppink, Derk-Jan; Ian Connerty (translator) (2007). Life of a European Mandarin: Inside the Commission (1st edition ed.). Tielt, Belgium: Lannoo. pp. 22–3. .  সংক্ষিপ্তকালের জন্য তিনি ক্রেডিট লিওনাইজে ব্যবসায়ী হিসেবে আবির্ভূত হয়েছিলেন। ব্যাংকের পুণর্গঠনে ও বেসরকারীকরণে তিনি দ্বিতীয় শীর্ষ পরিচালকের ভূমিকায় অবতীর্ণ হন। ১৯৯৯ সালে তিনি পুনরায় ইউরোপীয় কমিশনে ফিরে আসেন। কমিশনের সভাপতি রোমানো প্রদি তাকে ইউরোপীয় কমিশনের একজন কমিশনার হিসাবে নিয়োগ দেন। তার দপ্তর হয় বহির্বাণিজ্য। ২০০৪ সাল পর্যন্ত সেখানে কর্মরত ছিলেন। শক্তিশালী সরকারী চাকুরীজীবিদেরকে নিয়ন্ত্রণ করে নিজ দপ্তর পরিচালনায় তার সক্ষমতা দেখিয়েছেন।Former EU Mandarin Spills the Beans on Commission Intrigue Deutsche Welle   তথ্যসূত্র   বহিঃসংযোগ   About Pascal Lamy  Pascal Lamy's Commissioner's profile  Notre Europe  "Pascal Lamy – Managing Global Expectations", The Globalist, 23 February 2006  Pascal Lamy: Free Trade and Interdependence Help Promote Freedom – video report by Democracy Now!  |-  |-  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিশ্ব বাণিজ্য সংস্থার মহাপরিচালক বিষয়শ্রেণী:লিসে কার্নোর প্রাক্তন শিক্ষার্থী বিষয়শ্রেণী:ফরাসি অর্থনীতিবিদ
২০০৬ শীতকালীন অলিম্পিক (অফিসিয়ালিভাবে বিংশ অলিম্পিক শীতকালীন গেমস  এবং সাধারণভাবে তুরিন ২০০৬ নামে পরিচিত) হল একটি আন্তর্জাতিক শীতকালীন বহু-ক্রীড়া প্রতিযোগিতা, যা ইতালির তুরিনে ১০ - ২৬ ফেব্রুয়ারি ২০০৬ সালে অনুষ্ঠিত হয়। এটি ছিল স্বাগতিক ইতালিতে অনুষ্ঠিত দ্বিতীয় শীতকালীন অলিম্পিক গেমস, এর আগে ১৯৫৬ সালের সপ্তম শীতকালীন অলিম্পিক ইতালির কর্তিনা ডাম্পেৎসোতে অনুষ্ঠিত হয়েছিল। এছাড়াও ১৯৬০ গ্রীষ্মকালীন অলিম্পিক ইতালির রোমে অনুষ্ঠিত হয়। ১৯৯৯ সালের জুনে তুরিন ২০০৬ শীতকালীন গেমসের জন্য স্বাগতিক নির্বাচিত হয়।   নিলাম প্রক্রিয়া   ক্রীড়াসমূহ    তথ্যসূত্র     বহিঃসংযোগ    বিষয়শ্রেণী:২০০৬ শীতকালীন অলিম্পিক বিষয়শ্রেণী:২০০৬-এ বহু-ক্রীড়া প্রতিযোগিতা বিষয়শ্রেণী:শীতকালীন অলিম্পিক গেমস বিষয়শ্রেণী:২০০৬-এ ইতালি বিষয়শ্রেণী:স্বাগতিক ইতালিতে আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী শীতকালীন অলিম্পিক বিষয়শ্রেণী:ইতালিতে অলিম্পিক গেমস
রামকিশান সুথার হলেন একজন ভারতীয় চলচ্চিত্র পরিচালক এবং সম্পাদক যিনি হিন্দি সিনেমায় কাজ করেন।   জীবনের প্রথমার্ধ  সুথার হলেন একজন ভারতীয় চলচ্চিত্র পরিচালক এবং ফটোগ্রাফার যা হিন্দি সিনেমায় তার কাজের পাশাপাশি তার ফটোগ্রাফির জন্য পরিচিত। তিনি সরকারী অনুষ্ঠানে যোগদান করেন। শ্রী ডুঙ্গারগড়ের উচ্চ বিদ্যালয় তার প্রাথমিক বিদ্যালয়ের জন্য এবং একজন ডাক্তার হওয়ার অভিপ্রায়ে রাজস্থানের বিকানেরের মহারাজা গঙ্গা সিং বিশ্ববিদ্যালয় থেকে স্নাতক হন। alt=|থাম্ব| আন্তর্জাতিক চলচ্চিত্র উৎসব ২০১৪-এ গোপাল দত্তের সাথে রামকিশান সুথার শিক্ষা সমাপ্ত করার পর, সুথার ২০১৪ সালে চলচ্চিত্র পরিচালক হিসাবে যাত্রা শুরু করেন। প্রাথমিকভাবে স্বাধীন চলচ্চিত্র এবং তথ্যচিত্রের দিকে মনোনিবেশ করে, তিনি ধীরে ধীরে শিল্পে নিজের জন্য একটি নাম তৈরি করেছিলেন। সম্পাদনার জন্য সুথারের অসাধারণ প্রতিভা অবিলম্বে শিল্প পেশাদারদের দৃষ্টি আকর্ষণ করে, তাকে মূলধারার বলিউড প্রকল্পগুলিতে কাজ করার জন্য প্ররোচিত করে। একদিন, তার কলেজের পাশ দিয়ে যাওয়ার সময়, সে স্যান্ড ডিনস ইন্টারন্যাশনাল ফিল্ম ফেস্টিভ্যাল ২০১৪-এর পোস্টার দেখেছিল, যা তার মধ্যে প্রবল উত্তেজনা তৈরি করেছিল। উৎসবে অংশ নেওয়ার উদ্দেশ্যে এক বন্ধুর সঙ্গে মিলে তিনি "এ শর্ট"  নামে একটি শর্ট ফিল্ম তৈরি করেন। চলচ্চিত্রটির লক্ষ্য ছিল শিক্ষা সম্পর্কে সচেতনতা বৃদ্ধি করা এবং তার আনন্দের জন্য, এটি আনুষ্ঠানিকভাবে ২০১৪ সালে মর্যাদাপূর্ণ স্যান্ড টিউনস আন্তর্জাতিক শর্ট ফিল্ম ফেস্টিভ্যালে প্রদর্শনের জন্য নির্বাচিত হয়েছিল এবং সেরা সচেতনতা বিভাগে মনোনীত হয়েছিল।  এছাড়াও তিনি অনেক গান সম্পাদনা ও পরিচালনা করেছেন, যার মধ্যে একটি হল কালী থার গান  যার ২৬ মিলিয়নেরও বেশি ভিউ রয়েছে এবং কোটাল ঘুডলো গান  যার দেখা হয়েছে ৮০ মিলিয়নেরও বেশি। তিনি জি মিউজিক কোম্পানিতে সম্পাদক হিসেবে কাজ করেন।   তিনি ২০২৩ সালে মুক্তিপ্রাপ্ত আব দিল্লি দুর নাহিন (২০২৩ চলচ্চিত্র), চলচ্চিত্রটিও সম্পাদনা করেন, যা অত্যন্ত প্রশংসিত হয়।    শৈলী এবং পদ্ধতি  থাম্ব| ২০১৬ সালে জয়পুরে নিকন ইভেন্টে রঘু রাইয়ের সাথে সুথার ক্রমাগত সীমানা ঠেলে, সুথার শ্রোতাদের বিমোহিত করে এবং ভিজ্যুয়াল আর্ট এবং গল্প বলার ক্ষেত্রে একটি অমোঘ চিহ্ন রেখে যায়। তিনি নিকনের সাথে স্রষ্টা হিসেবে কাজ করেছেন এবং তার জনপ্রিয় ছবি রামপুরিয়া হাভেলি, বিকানের, একটি ম্যাগাজিন ইয়ারবুকে প্রকাশিত হয়েছে, যা তার প্রতিভাকে আরও তুলে ধরেছে।  সুথারের সম্পাদনা শৈলীটি বিশদ বিবরণের প্রতি সূক্ষ্ম মনোযোগ, বিরামবিহীন রূপান্তর এবং মানসিক প্রভাব এবং গল্প বলার গভীরতা বাড়ানোর ক্ষমতা দ্বারা চিহ্নিত করা হয়েছে। .   চলচ্চিত্রের তালিকা    পরিচালক হিসেবে    একটি শর্ট (২০১৪; শর্ট ফিল্ম) (সেরা সচেতনতামূলক চলচ্চিত্র বিভাগের জন্য মনোনীত)   সুপারস্টার (২০১৫; মিউজিক ভিডিও)   সম্পাদক হিসেবে    মার্কশিট (২০১৯)    সুহানা তেরে সাং (২০২২; মিউজিক ভিডিও)    কালী থর (২০২২; মিউজিক ভিডিও)   আব দিল্লি দুর নাহিন (২০২৩ ফিল্ম) (২০২৩)    আধওয়ানীত (টিবিএ; শর্ট ফিল্ম)   তথ্যসূত্র    বহিঃসংযোগ      Ramkishan Suthar at Instagram  Ramkishan Suthar at Twitter  Ramkishan Suthar at Bollywood Hungama  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় আলোকচিত্রশিল্পী
থাম্ব|বাব ফতুহ কবরস্থানে অবস্থিত মাজারের দৃশ্য সিদি হারাজেমের সমাধিসৌধ হল মরক্কোর ফেজ শহরে অবস্থিত একটি সমাধি স্মৃতিস্তম্ভ এবং ধর্মীয় স্থাপনা। এটি বাব ফতুহ কবরস্থানে অবস্থিত, যা শহরের অন্যতম বৃহৎ ঐতিহাসিক কবরস্থান। এখানে সিদি 'আলী ইবন হারাজেম (হারাজিম বা হারজিহিম নামেও পরিচিত) এর সমাধি রয়েছে, যিনি ১২শ শতাব্দীর একজন সূফি সাধক ছিলেন। তিনি ১১৬৪-৬৫ সালে মৃত্যুবরণ করেন। থাম্ব|২০১৪ সালে সংস্কারকাজ চলাকালীন মাজার সবুজ পিরামিড আকৃতির ছাদবিশিষ্ট এই মাজারটি কবরস্থানের সবচেয়ে বিশিষ্ট কাঠামো, যার একটি অংশ তার নামানুসারে পরিচিত। আলাউই রাজবংশের প্রতিষ্ঠাতা মৌলায় রশিদ ১৭শ শতকে এখানে সমাহিত হন। বর্তমান কাঠামোটি ১৮শ শতকের শেষের দিকে সুলতান মোহাম্মদ ইবন আবদাল্লাহ দ্বারা নির্মিত বা পুনর্নির্মিত হয়েছিল। প্রতি বসন্তে এখানে একটি জনপ্রিয় ধর্মীয় উৎসব (মৌসেম) অনুষ্ঠিত হয়। ঐতিহাসিকভাবে এই সমাধিটি বিভিন্ন ধর্মীয় আচার ও অনুষ্ঠানের সঙ্গে যুক্ত ছিল। ADER-Fès নামক স্থানীয় সংরক্ষণ সংস্থা ২০১০-এর দশকের মাঝামাঝি সময়ে মাজারটির সংস্কার সম্পন্ন করেছে।   তথ্যসূত্র
এ ফিউ গুড মেন হলো ১৯৯২ সালে মুক্তিপ্রাপ্ত মার্কিন আইন নাট্যধর্মী চলচ্চিত্র যা অ্যারন সরকিন রচিত ১৯৮৯ এর একই নামের নাটকের উপর ভিত্তি করে নির্মিত হয়। এটি পরিচালনা করেন রব রাইনার এবং প্রযোজনায় ছিলেন রাইনার, ডেভিড ব্রাউন এবং এন্ড্রু শাইম্যান। এতে অভিনয় করেন টম ক্রুজ, জ্যাক নিকোলসন, ডেমি মুর, কেভিন বেকন, কেভিন পোলাক, কিউবা গুডিং জুনিয়র, প্রমুখ অভিনেতা। কাহিনীতে দুইজন মার্কিন মেরিন সেনার কোর্ট-মার্শাল দেখানো হয়, যাদের উপর তাদেরই একজনকে হত্যা করার অভিযোগ ওঠে।  ক্যাসল রক এন্টারটেইনমেন্ট প্রতিষ্ঠানের প্রযোজিত এই চলচ্চিত্রটি কলাম্বিয়া পিকচার্স দ্বারা ১১ই ডিসেম্বর, ১৯৯২ এবং ৯ই ডিসেম্বর, ১৯৯২ তারিখে লস অ্যাঞ্জেলসের ওয়েস্টউডে মুক্তি পায়। চলচ্চিত্রটি চিত্রনাট্য, নির্দেশনা, বিষয়বস্তু এবং অভিনয়ের জন্য ইতিবাচক সাড়া পায়। বিশেষ করে ক্রুজ, নিকোলসন এবং মুরের অভিনয় দর্শক-সমালোচকদের নজর কাড়ে। এটি $৪০ মিলিয়ন বাজেটে নির্মিত চলচ্চিত্রটি $২৪৩ মিলিয়নের বেশি আয় করে। চলচ্চিত্রটি অস্কারে চারটি মনোনয়ন পায়, যার মধ্যে "শ্রেষ্ঠ চলচ্চিত্র" বিভাগ উল্লেখযোগ্য।   অভিনয়   টম ক্রুজ - লেফটেন্যান্ট ডেনিয়েল ক্যাফে, ইউএসএন, জেএজি কর্প  জ্যাক নিকোলসন - কর্ণেল নাথান আর. জেসাপ, ইউএসএমসি  ডেমি মুর - লেফটেন্যান্ট কমান্ডার জুয়ান গ্যালোওয়ে, ইউএসএন, জেএজি কর্প  কেভিন ব্যাকন - ক্যাপ্টেন জ্যাক রোজ, ইউএসএমসি, জজ এডভোকেট ডিভিশন  কেভিন পোলাক - লেফটেন্যান্ট স্যাম ওয়েনবার্গ, ইউএসএন, জেএজি কর্প  গ্রহণ   বক্স অফিস  এ ফিউ গুড মেন-এর প্রথম প্রদর্শনী হয় ওডেওন সিনেমা, ম্যানচেস্টারে, ইংল্যান্ডে। এবং ডিসেম্বর ১১, ১৯৯২ এ ১৯২৫ টি প্রেক্ষাগৃহে মুক্তি পায়। এটি প্রথম সপ্তাহান্তে $১৫.৫১ মিলিয়ন আয় করে। এবং টানা তিন সপ্তাহ বক্স অফিসের শীর্ষে অবস্থান করে। সবমিলিয়ে, এটি $১৪১.৩৪০ মিলিয়ন আয় করে যুক্তরাষ্ট্র থেকে এবং $১০১.৯ মিলিয়ন আয় করে অন্যান্য দেশ থেকে। এর মোট আয় দাঁড়ায় $২৪৩.২৪০ মিলিয়নে।  সমালোচকদের প্রতিক্রিয়া  রোটেন টমেটোস এ, এ ফিউ গুড মেন ৬৭ টি পর্যালোচনার ভিত্তিতে ৮৪% অনুমোদন রেটিং পায়, যার গড় রেটিং ৭.১০/১০। মেটাক্রিটিক এ এটি ২১ জন সমালোচকের পর্যালোচনার উপর ভিত্তি করে, ১০০ তে ৬২ পায় যা "সাধারণত অনুকুল সাড়া।" সিনেমাস্কোর এর দর্শক পোলে এটি এ+ থেকে এফ গ্রেডের মধ্যে " এ+" রেটিং পায়, যেটি তাদের ইতিহাসের ৬০ টিরও কম চলচ্চিত্র পেয়েছে।  সামরিক প্রতিক্রিয়া  চলচ্চিত্রটি পরবর্তীতে মেরিন কর্প দ্বারা সমালোচিত হয় মেরিন সংস্কৃতির প্রতিকূল চিত্রায়ণের জন্য। পেন্টাগন চলচ্চিত্রটি সামরিক ঘাটি তে চালানোর অনুমোদন দেয় নি।   হোম মিডিয়া  এ ফিউ গুড ম্যান ভিএইচএস এবং লেজারডিস্ক এ মুক্তি পায় "কলম্বিয়া ট্রাইস্টার হোম ভিডিও" দ্বারা জুন ৩০, ১৯৯৩ সালে। এবং ডিভিডি রিলিজ পায় অক্টোবর ৭, ১৯৯৭ সালে।   তথ্যসূত্র   বিষয়শ্রেণী:১৯৯২-এর নাট্য চলচ্চিত্র বিষয়শ্রেণী:১৯৯২-এর অপরাধ নাট্য চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:কিউবার পটভূমিতে চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:ওয়াশিংটন, ডিসি-তে ধারনকৃত চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:মার্কিন আদালতের চলচ্চিত্র বিষয়শ্রেণী:নাটক ভিত্তিক মার্কিন চলচ্চিত্র বিষয়শ্রেণী:মার্কিন আইনি নাট্য চলচ্চিত্র
সোফি ডি () (জন্ম:১৭ই জানুয়ারি, ১৯৮৪) একজন ওয়েলশ হার্ডকোর পর্ন অভিনেত্রী। তিনি ২০০৫ সালে বয়স্কদের ফিল্ম ইন্ডাস্ট্রিতে প্রবেশ করেন এবং ৪০০ এর উপর চলচ্চিত্র করেছেন। সোফি ডি ফোর্বস সাময়িকী কর্তৃক "টপ কনটেন্ট ক্রিয়েটর ২০২২" এ সেরা ৫০ জনের মধ্যে ৪৬ তম হন।   তথ্যসূত্র    বহিঃসংযোগ              বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:উভকামী নারী পর্নোগ্রাফিক চলচ্চিত্র অভিনেতা বিষয়শ্রেণী:ওয়েলস থেকে এলজিবিটি বিনোদনকারী বিষয়শ্রেণী:মার্কিন যুক্তরাষ্ট্রে ওয়েলশ প্রবাসী বিষয়শ্রেণী:ওয়েলসের পর্নোগ্রাফিক চলচ্চিত্র অভিনেত্রী
কর্নেল হেনরি জর্জ হারবার্ট, কার্নারভনের দ্বিতীয় আর্ল, এফএসএ (৩ জুন ১৭৭২ - ১৬ এপ্রিল ১৮৩৩), ১৭৮০ থেকে ১৭৯৩ সাল পর্যন্ত মাননীয় হেনরি হারবার্ট এবং ১৭৯৩ থেকে ১৮১১ সাল পর্যন্ত লর্ড পোরচেস্টার উপাধিতে ভূষিত ছিলেন, একজন ব্রিটিশ সামরিক কর্মকর্তা এবং হুইগ রাজনীতিবিদ ছিলেন।   কর্মজীবন  ১৭৯০ সালে হারবার্ট রয়েল উইল্টশায়ার মিলিশিয়ায় অধিনায়ক হিসেবে যোগদান করেন। ১৭৯৪ সালে ওয়েস্ট সমারসেট ইওম্যান্রি গড়ে উঠলে এর মেজর হয়ে ওঠেন। চার বছর পর তিনি লেফটেন্যান্ট-কর্নেল পদে উন্নীত হন এবং ১৮০৩ সালে রেজিমেন্টের কর্নেল পদ লাভ করেন। হারবার্ট ১৭৯৪ সালে ক্রিকলেড থেকে নির্বাচিত হয়ে ব্রিটিশ হাউস অফ কমন্সে প্রবেশ করেন। ১৮০১ সালের ইউনিয়ন আইনের পর তিনি ১৮১১ সাল পর্যন্ত যুক্তরাজ্যের সংসদে এই নির্বাচনী এলাকার প্রতিনিধিত্ব করেন, যখন তিনি তার বাবার স্থলাভিষিক্ত হন। সংসদ সদস্য থাকাকালীন তিনি ১৮০৯ সালে ওয়ালচেরেন অভিযানের ব্যর্থতার তদন্ত শুরু করেন। ১৮০৩ সালে হারবার্ট সমারসেট কাউন্টির জন্য ডেপুটি লেফটেন্যান্ট মনোনীত হন এবং নিউবারির হাই স্টুয়ার্ড হিসেবে দায়িত্ব পালন করেন। ১৮১৪ সালে তিনি লন্ডনের অ্যান্টিকোয়ারিজ সোসাইটির ফেলো নির্বাচিত হন এবং রয়েল হর্টিকালচারাল সোসাইটির সহ-সভাপতি ছিলেন।  তথ্যসূত্র  বহিঃসংযোগ  [this link is well meaning but WRONG].  বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:সিটি অব ওয়েস্টমিনস্টারের সামরিক ব্যক্তি বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:১৮৩৩-এ মৃত্যু বিষয়শ্রেণী:১৭৭২-এ জন্ম বিষয়শ্রেণী:সমারসেটের ডেপুটি লেফটেন্যান্ট বিষয়শ্রেণী:ক্রিকলেডের যুক্তরাজ্যের সংসদ সদস্য বিষয়শ্রেণী:ক্রিকলেডের গ্রেট ব্রিটেনের সংসদ সদস্য বিষয়শ্রেণী:হারবার্ট পরিবার
এশীয় হাতি|thumb বাঘ|thumb এশীয় সিংহ|thumb ভারতীয় গণ্ডার|thumb  ভারত বিশ্বের সর্বাধিক জৈববৈচিত্র্যসম্পন্ন অঞ্চলগুলির অন্যতম। দেশের রাজনৈতিক সীমানার মধ্যে বিভিন্ন ধরনের পরিবেশক্ষেত্র দৃষ্ট হয়: মরুভূমি, উচ্চ পার্বত্য অঞ্চল, উচ্চভূমি, ক্রান্তীয় ও নাতিশীতোষ্ণ বনাঞ্চল, জলাভূমি, সমভূমি, তৃণভূমি, নদী অববাহিকা ও দ্বীপপুঞ্জ। ভারতে তিনটি বায়োডাইভার্সিটি হটস্পট দেখা যায়: পশ্চিমঘাট পর্বতমালা, পূর্ব হিমালয় ও ভারত-মিয়ানমার সীমান্ত বরাবর প্রসারিত পার্বত্য অঞ্চল। এই হটস্পটগুলিতে অসংখ্য এনডেমিক প্রজাতি দেখা যায়।  ৩,১৬৬,৪১৪ বর্গকিলোমিটার জুড়ে বিস্তৃত ভারতের পরিবেশক্ষেত্রগুলিতে বৃষ্টিপাত, সমুদ্রপৃষ্ঠ থেকে উচ্চতা, টোপোগ্রাফি ও অক্ষাংশের কারণে বিশেষ প্রকারের বৈচিত্র্য লক্ষিত হয়। ভারতের উদ্ভিদ ও প্রাণীজগতকে বিশেষভাবে প্রভাবিত করে মৌসুমি বায়ুপ্রবাহ। ভারত ইন্দোমালয় জৈবভৌগোলিক ক্ষেত্রের একটি বৃহত্তর অংশ দখল করে আছে। তাই ভারতের বহু উদ্ভিদ ও প্রাণী সঙ্গে মালয়দেশীয় উদ্ভিদ ও প্রাণীর একরূপতা লক্ষিত হয়; কেবলমাত্র অল্প কয়েকটি টাক্সাকেই ভারতের স্বতন্ত্র্য বৈশিষ্ট্যসম্পন্ন বলা চলে। স্বতন্ত্র্য প্রজাতিগুলির মধ্যে রয়েছে ইউরোপেল্টিডি নামে এক সর্পপ্রজাতি যা কেবল পশ্চিমঘাট ও শ্রীলঙ্কায় পাওয়া যায়। ক্রেটাসিয়াস ফসিল টাক্সা থেকে সেসেলিস ও মাদাগাস্কার দ্বীপপুঞ্জের সঙ্গে ভারতের সংযোগের বিষয়টি অনুমান করা হয়।Jean-Claude Rage (2003) Relationships of the Malagasy fauna during the Late Cretaceous: Northern or Southern routes? Acta Paleontologica Polonica 48(4):661-662 PDF   ভারতের আয়তনের মাত্র ৫% সংরক্ষিত অঞ্চলের আওতাভুক্ত।  ভারতে বিভিন্ন ধরনের বৃহদাকার স্তন্যপায়ী প্রাণী দেখা যায়। যেমন, এশীয় হাতি, বেঙ্গল টাইগার, এশীয় সিংহ, চিতাবাঘ ও ভারতীয় গণ্ডার। এগুলি কোনো কোনোটি সাংস্কৃতিক প্রতীক; আবার দেবদেবীর বাহন রূপেও কল্পিত। এই সব বৃহদাকার স্তন্যপায়ীরা ভারতের বন পর্যটনের ক্ষেত্রে বিশেষ গুরুত্বপূর্ণ। এইকারণে দেশে বহু জাতীয় উদ্যান ও বন্যপ্রাণী অভয়ারণ্য গড়ে উঠেছে। এই সব সুন্দর প্রাণীদের সংরক্ষণের ধারণাটিও দেশে গভীরভাবে বলবৎ। জাতীয় পশু বাংলা বাঘ বিশেষ গুরুত্বপূর্ণ। ১৯৭২ সালে দেশে বাঘ ও বাঘের বাসস্থান সংরক্ষণের লক্ষ্যে ব্যাঘ্র প্রকল্প চালু হয়।Project Tiger  Accessed Feb, 2007 হাতি সংরক্ষণের অপেক্ষাকৃত কম পরিচিত হস্তী প্রকল্প চালু হয় ১৯৯২ সালে।Project Elephant  Accessed Feb, 2007 ভারতের অধিকাংশ গণ্ডারই আজ বাস করে কাজিরাঙ্গা জাতীয় উদ্যানে। অপরাপর বৃহদাকার ভারতীয় স্তন্যপায়ীদের মধ্যে উল্লেখযোগ্য জলহস্তী, নীলগাই, গৌর ও বিভিন্ন ধরনের হরিণ। সারমেয় পরিবারের বিভিন্ন ভারতীয় সদস্যরা হল ভারতীয় নেকড়ে, বাংলা শিয়াল, সোনালি খ্যাঁকশিয়াল, ও বুনো কুকুর। এছাড়া চিতল হায়নাও পাওয়া যায়। ছোটো প্রাণীদের মধ্যে বিভিন্ন প্রজাতির বাঁদর দেখা যায়।   তথ্যসূত্র    বহিঃসংযোগ   World Conservation Monitoring Center  Tata Energy Research Institute   Alliance for Zero extinction  The official Indian Environment information site  বিষয়শ্রেণী:ভারতের প্রাণিকুল
আন্দিজান প্রদেশ (উজবেক: Andijon viloyati/Андижон вилояти, ئەندىجان ۋىلايەتى) উজবেকিস্তানের একটি প্রদেশ। এটি ফারগানা উপত্যকার পূর্ব অংশে অবস্থিত। প্রদেশের সাথে কিরগিজস্তান, ফারগানা প্রদেশ ও নামানগান প্রদেশের সীমানা রয়েছে। প্রদেশের আয়তন ৪,২০০ বর্গকিমি এবং জনসংখ্যা প্রায় ৩,০১১,৭০০।The State Committee of the Republic of Uzbekistan on Statistics এ কারণে এটি উজবেকিস্তানের সবচেয়ে ঘনবসতিপূর্ণ প্রদেশ।  ফার্সি শব্দ আন্দাকান থেকে আন্দিজান শব্দের উদ্ভব হয়েছে।  এছাড়া ঐতিহ্যবাহী মতানুযায়ী নামটি প্রাচীন গান্ধি তুর্কদের সাথে সম্পর্কিত।Географические названия мира: Топонимический словарь. — М: АСТ. Поспелов Е.М. 2001.  আন্দিজান প্রদেশ ১৪টি জেলায় বিভক্ত। প্রদেশের রাজধানী শহর আন্দিজান। প্রদেশটি মহাদেশীয় জলবায়ুর অন্তর্গত। শীত ও গ্রীষ্মকালে তাপমাত্রার ফারাক ব্যাপক।  প্রাকৃতিক সম্পদের মধ্যে রয়েছে পেট্রোলিয়াম, প্রাকৃতিক গ্যাস, ওজোকেরাইট ও চুনাপাথর। এখানকার তরমুজ বিখ্যাত। এছাড়া মূল কৃষিপণ্যের মধ্যে রয়েছে তুলা, খাদ্যশস্য, আঙ্গুর, গবাদিপশু পালন ও সবজি চাষ।  শিল্পের মধ্যে রয়েছে ধাতু প্রক্রিয়াজাতকরণ, রাসায়নিক শিল্প, হালকা শিল্প, খাদ্য প্রক্রিয়াজাতকরণ। উজবেক-কোরিয়ান যৌথ উদ্যোগ উজদাইও কর্তৃক মধ্য এশিয়ার প্রথম অটোমোবাইল এসেম্বলি প্ল্যান্ট আন্দিজান প্রদেশের আসাকায় চালু হয়েছে। এখানে নেক্সিয়া ও টিকো গাড়ি ও দামাস মিনিবাস প্রস্তুত করা হয়।   প্রশাসনিক বিভাগ   থাম্ব|ডান|350px|আন্দিজানের জেলা    জেলা   রাজধানী ১  আন্দিজান জেলা   কুগানয়ার ২  আসাকা জেলা   আসাকা ৩  বালিকচি জেলা  বালিকচি ৪  বোজ জেলা  বোজ ৫  বুলোকবোশি জেলা  বুলোকবোশি ৬  ইজবোস্কান জেলা  পায়তুগ ৭  জালাকুদুক জেলা  আখুনবাবায়েভ ৮  খোদজাওবাদ জেলা  খোদজাওবাদ ৯  কুগোনতেপা জেলা  কুগোনতেপা ১০  মারহামাত জেলা  মারহামাত ১১  ওলতিঙ্কোল জেলা  ওলতিঙ্কোল ১২  পাখতাবাদ জেলা  পাখতাবাদ ১৩  শাখরিহুন জেলা  শাখরিহুন ১৪  উলুগনোর জেলা  ওকোলতিন   তথ্যসূত্র     বিষয়শ্রেণী:উজবেকিস্তানের প্রশাসনিক অঞ্চল
হাজ্জি হাসান শেখ শামিয়া বা শেহ শামিয়া ( শকোদের, ১৮১৪ - ২৫ মার্চ ১৮৯১) ছিলেন ১৯ শতকের একজন নেতৃস্থানীয় সংস্কারক ইমাম। মনে করা হয়  লাল তাকিয়ার(টুপি) চারপাশে সাদা পাগড়ি পরার কারণে তার এমন নাম রাখা হয়েছে। তখন বেশিরভাগ ইমাম শুধু লাল তাকিয়া পরতেন।  ফরাসি কনসাল লুই হায়াসিন্থ হেকুয়ার্ড তাঁকে শামিল নামেও উল্লেখ করেন। নামটি উসমানীয় কর্তৃপক্ষ কর্তৃক ব্যবহৃত একটি সম্মানসূচক উপাধি ছিল। ককেশাসের রুশ শাসনের বিরুদ্ধে দাগেস্তানের সংগ্রামের একজন বিশিষ্ট নেতা শামিলের নামানুসারে দেওয়া হয়েছিল।   জীবনী  তিনি শকোদের জড্রালে পাড়ায় জন্মগ্রহণ করেন। তিনি ওসো আলিয়ার পুত্র। তার পরিবার স্কাদারস্কা ক্রাজিনার ড্রাগন গ্রাম( বর্তমানে মন্টিনিগ্রো ) থেকে এসেছিল। শামিয়া চৌদ্দ বছর বয়সে দাউত বোরিচির কাছে ব্যক্তিগতভাবে ধর্মীয় শিক্ষা শুরু করেন। শামিয়া ১৮৩৭ সালের দিকে কাভালার মিশরের  মুহাম্মদ আলী পাশা মাদ্রাসায় ধর্মতত্ত্ব পড়াতেন এবং ১৮৪২-৪৪ সালে ইস্তাম্বুলে উলেমাদের সম্মেলনে বিশেষভাবে অংশগ্রহণ করেন। মক্কায় হজ্জে যাওয়ার জন্য তিনি হাজ্জি (  )   উপাধি লাভ করেন এবং সেখানে এক বছর মুহাজির( )  হিসেবে  থাকায়  তাকে শেখ ( ) উপাধি পান। তিনি সুফিবাদের নকশবন্দী তরিকা (দল) এর অনুসারী ছিলেন বলে মনে করা হয়। অথবা সম্ভবত বেকতাশি তরিকার সাথে তার সম্পর্ক কম ছিল।  ১৮৫৪ সালে, স্কোডারে এক তীব্র অভাবের সময়, তিনি তার শস্য ব্যবসায়ী পিতার গুদাম খুলে দেন এবং সম্প্রদায়ের অন্যান্য ব্যবসায়ী ও মজুদদারদের তাই করতে উৎসাহিত করেন। এর ফলে দুর্ভিক্ষের অবসান হয় এবং তাঁর প্রশংসায় একটি গান রচিত হয়: "Rroftë e qoftë  / sekretar Filip Çurçia" ("দীর্ঘজীবী হোক হাসান আলিয়া / সেক্রেটারি ফিলিপ কুরসিয়া,"  তার ক্যাথলিক কেরানি)। এরপর, তিনি ভূমধ্যসাগরের আশেপাশে নির্বাসনে চলে যান। যার মধ্যে ভেনিস, ফ্রান্স, স্পেন এবং মিশর অন্তর্ভুক্ত ছিল। ১৮৬৪ সালে চুরি ও ভাঙচুরের জন্য মুহাম্মদ আলীর পরিবার শামিয়ার ক্ষমা চেয়েছিল বলে জানা গেছে। শকোদেরে ফিরে আসার পর, তিনি ওসো কুকা পরিবারের এক মহিলাকে বিয়ে করেন। তাদের এক ছেলে এবং এক মেয়ে হয়। তিনি কারাহাসে পাড়ায় স্থায়ীভাবে বসবাস শুরু করেন। সেখানে তিনি স্থানীয় মসজিদে ধর্মপ্রচার করতেন। শকোদের বাজারে তার অফিস ছিল। সেখানে তিনি ধর্মতত্ত্ব এবং ফিকহ (ইসলামি আইনশাস্ত্র) বিষয়ে পরামর্শ দিতেন এবং ঐতিহ্যবাহী ভেষজ ওষুধ বিক্রি করতেন।  কর্তৃপক্ষের বিরোধিতা সত্ত্বেও, তিনি আলবেনীয় ভাষায় ধর্মপ্রচারকারী প্রথম ইমাম হিসেবে স্থানীয় মুসলমানদের কিছু রীতিনীতি সংস্কার করেন। ১৮৯১ সালে তাঁর মৃত্যুর পর, তিনি যে মসজিদে সেবা করতেন তার প্রাঙ্গণে তাঁকে সমাহিত করা হয়।   তথ্যসূত্র   বিষয়শ্রেণী:১৮৯১-এ মৃত্যু বিষয়শ্রেণী:১৮১৫-এ জন্ম বিষয়শ্রেণী:উসমানীয় আলবেনীয় বিষয়শ্রেণী:আলবেনীয় ইমাম
শাহ্ আজম একজন বাংলাদেশি শিক্ষাবিদ ও গবেষক। তিনি রাজশাহী বিশ্ববিদ্যালয়ের মার্কেটিং বিভাগের অধ্যাপক। অধ্যাপক শাহ্ আজম রবীন্দ্র বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।  পরিচয় শিক্ষা জীবন তিনি ১৯৮৮ সালে রাজশাহী বিশ্ববিদ্যালয়ের মার্কেটিং বিভাগ থেকে অনার্স এবং ১৯৮৯ সালে মাস্টর্স পাশ করেন। ইনস্টিটিউট অব বাংলাদেশ স্টাডিজ (আইবিএস) থেকে ২০০৬ সালে এমফিল এবং ২০১৪ সালে অস্ট্রেলিয়ার কর্টিন বিশ্ববিদ্যালয় থেকে পিএইচডি ডিগ্রী অর্জন করেন। কর্মজীবন তিনি সর্ব প্রথম সাধারণ বীমা কর্পোরেশন, ঢাকায় সহকারী ম্যানেজার পদে চাকরি করেন। এরপর রাজশাহী বিশ্ববিদ্যালয়ের মার্কেটিং বিভাগে প্রভাষক পদে যোগদান করেন। বর্তমানে তিনি এ বিভাগের একজন অধ্যাপক। তিনি Center for Communication Economics and Electronic Market Research (CEEM), Australia এর সহযোগী গবেষক ছিলেন। এর আগে তিনি বিশ্ববিদ্যালয়ের একাধিক গুরুত্বপূর্ণ পদে দায়িত্ব পালন করেছেন। ২০২১ সালে তিনি ব্যবসায় শিক্ষা অনুষদের ডিন নির্বাচিত হন। ২০১৬ সালে তিনি রাবি শিক্ষক সমিতির সাধারণ সম্পাদক হিসেবে দায়িত্ব পালন করেন। এছাড়া বিশ্ববিদ্যালয় ডিবেটিং ফোরাম, গোল্ড বাংলাদেশ, আরইউমুনাসহ বেশকিছু সংগঠনের উপদেষ্টার দায়িত্ব পালন করেন। ২০২১ সালের ৬ই ডিসেম্বর তিনি রবীন্দ্র বিশ্ববিদ্যালয়ের উপাচার্য হিসেবে পরবর্তী ৪ বছরের জন্য নিয়োগ পান এবং ৮ই ডিসেম্বর উপাচার্য হিসেবে বিশ্ববিদ্যালয়টিতে যোগদান করেন।   দাম্পত্য জীবন প্রকাশনা  "Proceedings of the International Conference on Business and Sustainable Development (ICBSD) 2018", Published: March 2018, (ISBN 978-984-34-4281-9).;  "Proceedings of the CGSB Research Forum 2013", Published: March 2013, (ISBN 978-0-9871089-2-0);  "Proceedings of the CGSB Research Forum 2012", Published: March 2012, (ISBN 978-0-9871089-1-3) এ ছাড়াও দেশ-বিদেশের অনেক জার্নালে তার অসংখ্য গবেষণামূলক প্রবন্ধ প্রকাশিত হয়।   তথ্যসূত্র   বিষয়শ্রেণী:রবীন্দ্র বিশ্ববিদ্যালয়ের উপাচার্য বিষয়শ্রেণী:জীবিত ব্যক্তি বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
অ্যাটম হার্ট মাদার ব্রিটিশ প্রোগ্রেসিভ রক ব্যান্ড পিংক ফ্লয়েডের পঞ্চম স্টুডিও অ্যালবাম; যেটি ২ অক্টোবর ১৯৭০ সালে হার্ভেস্ট রেকর্ডস কর্তৃক যুক্তরাজ্যে এবং ১০ অক্টোবর ১৯৭০ সালে ক্যাপিটল রেকর্ডস কর্তৃক মার্কিন যুক্তরাষ্ট্রে মুক্তিপ্রাপ্ত। এটি ইংল্যান্ডের লন্ডনে অ্যাবি রোড স্টুডিওসে রেকর্ড করা হয়েছিল এবং ব্যান্ডের প্রথম অ্যালবাম হিসাবে যুক্তরাজ্যে ১ নম্বরে পৌঁছেছিল, পাশাপাশি মার্কিন যুক্তরাষ্ট্রে ৫৫ নম্বরে পৌঁছেছিল এবং শেষ পর্যন্ত সেখানে গোল্ড অ্যালবাম হিসাাবে তালিকাভূক্ত হয়। যুক্তরাজ্য ও যুক্তরাষ্ট্রে ১৯৯৪ সালে এবং ২০১১ সালে এর রিমাস্টার্ড সিডি প্রকাশিত হয়েছিল। রন গিসিন, যিনি রজার ওয়াটার্স দ্বারা ইতোমধ্যে প্রভাবিত এবং একজন সহযোগী হিসাবে শিরোনাম ট্র্যাকটিতে অবদান রেখেছিলেন এবং পরবর্তীতে বহিরাগত গানলেখক হিসাবে কৃতিত্ব অর্জন করেছিলেন।  হিপনোসিস অ্যালবামের প্রচ্ছদশিল্প নকশা করেছিল এবং এটি ছিল ব্যান্ডের প্রথম অ্যালবাম যেটির প্রচ্ছদে ব্যান্ডের নাম লেখা ছিলো না এবং অ্যালবামের কোথাও ব্যান্ডের কোনও ছবিও দেখা যায় নি। এটি এমন একটি প্রবণতা ছিল যা পরবর্তী প্রচ্ছদশিল্পগুলিতে ১৯৭০-এর দশক অবধি এর প্রচলন চলতে থাকে।  যদিও এটি মুক্তির পর বাণিজ্যিকভাবে সফল হয়েছিল, ব্যান্ড, বিশেষত রজার ওয়াটার্স ও ডেভিড গিলমোর, সাম্প্রতিক বছরগুলিতে অ্যালবামটি সম্পর্কে বেশকয়েকটি নেতিবাচক মতামত প্রকাশ করেছে। তা সত্ত্বেও, গিলমোর ২০০৮ সালে রন গিসিনের সাথে গানটি পরিবেশনের পর এর যথেষ্ট জনপ্রিয়তা প্রকাশ পায়।   মুক্তি ও অভ্যর্থনা  এই স্যুইট (যন্ত্রসঙ্গীত) বিষয়ে সাধারণত মিশ্র সমালোচনামূলক প্রতিক্রিয়া দেখা যায়। সাম্প্রতিক সময়ে ব্যান্ডের সকল সদস্যরা এটির সম্পর্কে নেতিবাচক ভাব প্রকাশ করেছে। গিলমোরের মতে অ্যালবামটি ছিল "আবর্জনার বোঝা। আমরা একটি বাস্তবিক অন্তরীপে ছিলাম ... আমি মনে করি আমরা সে সময়ে কিছুটা নিরূদ্যম ছিলাম।" এবং "এর ধারণাটি ভাল কিন্তু ছিল ভয়ানক... অ্যাটম হার্ট মাদার মনে হচ্ছে আমাদের মাঝে কোনো ধারণাই নেই, তবে আমরা এর পরে আরো অনেক উন্নত হয়েছি।" একইভাবে, বিবিসি রেডিও ১-এ ১৯৮৪ সালের এক সাক্ষাৎকারে, ওয়াটার্স বলেন "যদি এখনই কেউ আমাকে বলে - ঠিক আছে - এখানে এক মিলিয়ন পাউন্ড রয়েছে, বাইরে গিয়ে অ্যাটম হার্ট মাদার বাজাও, তাহলে আমি বলতে চাইবো যে আপনি নিশ্চয়ই রসিকতা করছেন।"   ট্র্যাকের তালিকা    তথ্যসূত্র  টীকা  উদ্ধৃতিসমূহ  উৎস                  বহিঃসংযোগ   বিষয়শ্রেণী:১৯৭০-এর অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:ডেভিড গিলমোর প্রযোজিত অ্যালবাম বিষয়শ্রেণী:নিক মেইসন প্রযোজিত অ্যালবাম বিষয়শ্রেণী:রিচার্ড রাইট (সঙ্গীতজ্ঞ) প্রযোজিত অ্যালবাম বিষয়শ্রেণী:রজার ওয়াটার্স প্রযোজিত অ্যালবাম বিষয়শ্রেণী:নরম্যান স্মিথ (রেকর্ড প্রযোজক) প্রযোজিত অ্যালবাম বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:ক্যাপিটল রেকর্ডসের অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:হার্ভেস্ট রেকর্ডসের অ্যালবাম